Trump e drejton vëmendjen tek çështjet e brendshme 
Presidenti dhe aleatët e tij republikanë në Kongres përballen me një panoramë të re politike pas fitoreve të demokratëve në zgjedhjet e javës së kaluar në Virxhinia dhe New Jersey.
Presidenti Trump është kthyer në Uashington pas një udhëtimi të gjatë në Azi, që ai thotë se ka sjellë përfitime reale: Zoti Trump tani po e zhvendos vemendjen te reforma e sistemit të taksave, një provë kyçe për presidentin dhe aleatët e tij republikanë, të cilët po përpiqen për një arritje të rëndësishme legjislative përpara zgjedhjeve të mesmandatit në Kongres vitin e ardhshëm. Ja ç’thotë Paul Ryan, Kryetar i Dhomës së Përfaqësuesve: Zoti Trump ishte në Azi kur demokratët fituan në zgjedhjet për guvernatorë javën e kaluar në New Jersey dhe Virxhinia - një shenjë e mundshme rreziku për republikanët, thotë eksperti Kyle Kondik: Një pjesëmarrje e fuqishme e demokratëve në zgjedhje mund t'i ndihmojë ata të rimarrin kontrollin e Dhomës së Përfaqësuesve vitin e ardhshëm për herë të parë që nga viti 2006. Ja ç’thotë udhëheqësi Demokrat në Senat Chuck Schumer: Miratimi i publikut për zotin Trump mbetet historikisht i ulët për një president në vitin e tij të parë, një shenjë paralajmëruese kjo për republikanët, thotë John Fortier: Por thjesht kundërshtimi i demokratëve ndaj zotit Trump nuk mund të jetë i mjaftueshëm për sukses, thotë Jim Kessler: Rezultatet e zgjedhjeve në dy shtete u kanë dhënë gjithashtu shpresë demokratëve se mund ta mposhtin zotin Trump nëse ai kandidon për rizgjedhje në vitin 2020. Por analisti Kondik thotë se ky gjykim është i parakohshëm: Zoti Trump dhe republikanët po nguten tani për të realizuar reformën e taksave, të vetëdijshëm se fati i partisë së tyre në zgjedhjet e mesmandatit vitin e ardhshëm mund të jetë i rrezikuar.